Publication: Magyar Közlöny
Issue: MK-2002-36 (Year: 2002, Number: 36)
Era: 1990-2004
Section: az eljárási törvényben szabályozott közhatalmi tevékenység.” [52/1996. (XI. 14.) AB határozat, ABH 1996. 159.,
Paragraph Index: 364

az eljárási törvényben szabályozott közhatalmi tevékenység.” [52/1996. (XI. 14.) AB határozat, ABH 1996. 159., 161.] A közhatalmi tevékenység ellátása során a bíróság törvény alá rendeltsége nem lehet kérdéses. Az Alkotmány 50. § (3) bekezdésébõl az következik, hogy a törvényeknek való alárendeltség az ítélkezési tevékenység függetlenségének egyetlen elismert és lehetséges alkotmányos korlátja, amely éppen úgy hivatott minden nemû önkény lehetõségének kizárására, mint a jogbiztonság szolgálatára. Erre mutatott rá az Alkotmánybíróság a bírói hatalom semlegességének tartalmi vizsgálata során. A „bírói hatalom sajátossága az, hogy a másik két ’politikai’ jellegû hatalmi ággal szemben állandó és semleges […]. A bíróság függetlensége az ítélkezés függetlenségét tekintve abban rejlik, hogy a bíróságok a ’politikai’ törvényeket és az igazgatási normákat is önállóan értelmezik. […] A ’jogot’ végülis a bíróságok saját értelmezésük szerint állapítják meg. […] A csak törvényeknek való alávetettség nemcsak a másik két hatalmi ág befolyását zárja ki tehát az

Source: https://magyarkozlony.hu/hivatalos-lapok/64936f3d691e8425e19739b93c705868ffad6419/dokumentumok/dd0e31d3f6cb1097e6954eb3e34c39269a4965ce/letoltes